


PROBLEMA ADEVĂRULUI 


DE 
I. PETROVICI 


Il. coloana celor mai înalte valori la care a putut să se înalțe spiritul omenesc, 
în veşnica lui năzuință de a-şi depăşi marginile lui subiective, se găsește, la loc de 
onoare şi deplin conştient de însemnătatea sa : adevărul. 

Prea puţini au îndrăznit să-i pună la îndoială superioritatea lui strălucitoare, 
și au fost cu duiumul acei care i-au cântat osanalele apologiei. Nu sa bucurat de 
sigur de mai puţine proslăviri decât alte valori ale vieţii, ca sănătatea, tinereţea, iu- 
birea. Aş face totuş o deosebire între „adevăr“ şi cestelalte valori enumerate. Sănă- 
tatea şi tinerețea bunăoară nu sunt realmente preţuite decât atunci când le-ai pierdut. 
In schimb, adevărul e prețuit abia din clipa în care îl găseşti. Căci orice adevăr 
aduce cu sime o tolbă de consecinţi folositoare, de care te convingi fără zăbavă, chiar 
dacă nu din primul moment. Adânc încredinţat de valoarea practică a adevărului, 
Jean Jacques Rousseau a putut să spue : „Sans la vérité homme est aveugle, elle est 
l'oeuil de la raison“, iar contemporanul său d'Alembert a adăogat la rându-i : „Socot 
că trebue totdeauna să spunem adevărul oamenilor, şi că nu este nici un avaniaj să-i 
înşelăm “. 

Sar părea câteodată că nu e prielnic să spui adevărul pe faţă şi o bună parie 
din manierele elegante urmăresc tocmai mascarea adevărului cu un păinjeniş de for- 
mule rafinate. Obligaţia de a spune adevărul în toate ocaziile şi faţă de toată lumea 
pare să sufere, în moravurile sociale, unele îngrădiri şi este caracteristic cum un mare 
predicator bisericesc, reprezentant a moralei pure, celebrul Lacordaire, a putut să 
rostească această maximă, care este totodată şi un îndemn : „Adevărul nu se spune 
decât acelora pe care îi iubeşti“ (on ne dit la verité qu’à ceux que l’on aime). Maxima 

pare că nesocotește categoria acelor persoane care rostesc adevărul deschis şi brutal, 
în mod statornic, față de oricine, fără a deosebi între fiinţi iubite sau oameni imdi- 
ferenţi ; clasa acelora care spun adevărul, poate fără să iubească pe nimeni, dintr'o 
pură nevoe lăuntrică şi. dintr'un imperativ care funcţionează neşo'văiitor. Desigur e o 
categorie destul de restrânsă aceasta, dar care merită toată stima, mai ales dacă ținem 
socoteala de eventualele desagramente pe care le pot avea aceşti eroi ai mărturisiri 
necondiționate a adevărului. „A. spune adevărul, declară Plaise Pascal, este folositor 
pentru acela căruia i-l spui, dar Se acelora care îl spun, pentru că prin 
aceasta se fac urâţi“, T 


Controversele care pot exista cu privire la oportunitatea. rostirii adevărului în 
orice împrejurare; — şi care privesc aspectul social al problemei — sunt însă dispa- 
rente faţă de acelea care privesc esența filosofică a adevărului însuşi şi care au un 
caracter cu mult mai radical. Asupra acestei laturi a problemei vom concentra reflec- 
tiile următoare, pe care le vom anina de întrebarea ap Ce este și în ce consistă 
adevărul ? | 


Există o teorie generală asupra esenții adevărului, născută « în mod spontan și 
împărtăşită de marea majoritate a capetelor, din vechime şi până astăzi : Adevărul 
ar fi acordul dintre ideile noastre şi realitatea din afară. O ideie care corespunde 
exăct obiectului exterior este adevărată, pe când ideia care nu corespunde, e dim- 
potrivă, falsă. 

Unii filosofi au ridicat însă protest împotriva acestei concepții clasice, invo- 
când imposibiltătea radicală a spritului nostru de a eşi din sine și de-a compara o 
ideie sau o imagine din noi, cu un lucru care se găseşte în afară de noi. În zadar vom 
asemăna ideile noastre cu fotografii ale obiectelor externe — spiritul nostru — cu alte 
vorbe aparatul în care se elaborează imaginile — mu are la îndemână decât numai 
fotografiile, pe care nu va putea nicicând să le compare cu lucruri care cad dincolo 
de limitele sale. In mintea noastră nu avem decât icoanele lucrurilor, nu pe acestea 
însele. Spiritul preface tot ce atinge în imagine, aşa că este în imposibilitate să exa- 
mineze asemănarea dintre aceste imagini și obiectele însele care rămân de-apururi 
peste hotarele lui. 


Faţă de aceste dificultăţi, pe care le oferă teoria corespondenţei ideilor cu 
obiectele — ca esenţă şi criteriu al noţiunii. de adevăr — alți filosofi au propus teorii 
mai complicate, ca norme de definire și recunoaștere a adevărului, având î în principal 
grija să elimine problema concordanţei ideilor cu obiectul. 


După filosoful englez Berkeley, ideile adevărate sunt acelea asupra cărora 
există un acord general al capetelor, pe când acele împărtăşite numai individual sunt 
fără valoare aliectivă. Am avea deci o teorie plebiscitară a adevărului. O ideie e cu 
atât mai adevărată, cu cât întruneşie sufragii mai numeroase. Desigur asupra unei 
idei adevărate, unanimitatea sau cel puţin majoritatea capetelor se vor pune până la 
urmă de acord. Dar aceasta este mai de grabă o consecință a adevărului, iar nu un 
fundament. Urmează adevărului, nu îl constitue. Pe urmă teoria este nu numai con- 
testabilă, dar şi periculoasă. E suficient să ne gândim că un adevăr, pe care lumea 
nici nu-l bănuia, poate răsări întrun cap izolat, căruia îi trebueşte timp să-i con- 
vingă pe ceilalţi. La început noul adevăr este întâmpinat chiar cu ostilitate de massa 
oamenilor, ataşată de regulă la tradiţie şi la părerile îndătinaie. După teoria lui Ber- 
keley. o. idee împărtăşită numai de un cap răzleţ trebueşte socotită ca falsă şi totuşi 
istoria tuturor adevărurilor științifice. este constant aceiaşi : la apariția lor au fost 

împărtășite de o. infimă: minoritate, având hotărât împotrivă grosul reprezentanţilor 
tradiției, | Se e z 

O altă teorie a deroa — _ înrudită cua lui iale dar totuşi deosebită — 
este aceea a filosofului englez David Hume, şi foarte răspândită în cercurile filoso- 
fice. O idee ar fi atunci adevărată când ea se inserează armonic, și fără contrazicere, 
în ansamblul cunoştinţelor sistematizate. Cu alte vorbe : atunci când se poate lega 
fără disonanţe şi încadra disciplinat în ordinea unitară a cunoştinţelor noastre. De- 
sigur ieoria se razimă pe unele observaţii juste. Ce anume denunţă ca iluzie sau nă- 
lucire, o vedenie pe care ai putea-o avea la un moment ? Tocmai faptul că ea este 
heterogenă şi disparată, că nu se pene însera armonic în țesătura realității încon- 
jurătoare. 

Totuşi ca criteriu al adevărului îndeobşte, teoria lui Hume nu merge. Ca și 
la icoria lui Berkeley avem și aci de obiectat că adeseori o ideie răzleață, cu erei 
mie stranie sau nouă, se dovedeşte adevărată în ciuda unui front întreg de cunoştinţe 
armonizate. 

Dar mai este încă o observare. Admiţând provizoriu valabilă teoria că o idee 
este atunci adevărată când se leagă armonic cu ansamblul cunoștințelor, — va fi to- 
tuşi indispensabil să presupunem de la început temeinică — oricât am extinde acel 
criteriu la massa totală a ideilor noastre — măcar o singură idee, un fel de ideie- 
pivot, la care am raportat şi de care legăm din primul moment pe celelalte, pentru a 
le da şi acestora o valoare. Orice sistem presupune o axă şi, cum am spus, măcar ideia- 
axă sau faptul primordial, reprezintă un adevăr care n'a fost stabilit prin raportare la 
altceva, şi care atunci îşi stabileşte. valoarea pe altă cale. adică tot după vechea teorie 
clasică a adevărului. vreau să spun pe baza concordanței dintre dânsul şi realitatea 
care există aevea. 

Teoria kaniiană a adevărului, vrând de asemeni să elimine comparaţia cu 
obiectul exterior, consideră ca esenţă a adevărului, coincidenţa dintre conţinutul con- 
ştiinţei noastre individuale, mu cu al altor conştiinţe individuale — ca la Berkeley — 
ci, cu ceea ce nuimeşte Kant „conştiinţa în genere“, un fel de conştiinţă supra-imdivi- 
duală şi impersonală, care constitue scena adevărurilor universal valabile. Această 
conştiinţă universală se găseşte şi în fiecare dintre noi, iar atunci când ne-am degajat 
complect de vălurile subiective ale individualităţii, ne-am înălțat — ipso facto — în 
regiunea adevărului obiectiv. E uşor să arătăm că teoria lui Kant presupune în mod 
latent teoria clasică, întrucât şi aci e vorba tot de o concordanţă : aceea dintre com- 
ştiinţa individuală şi conștiința în genere, deci: de acordul unei idei a noastre, cu ceva 
de dincolo de ea, care, fie spus în treacăt, pare tot așa de necontrolabil, cum era şi 
lucrul în sine, obiectul din afara conștiinței. o 

Trecând peste alte teorii mai puţin reliefate, ajungem la teoria cea mai nouă 
a adevărului, pe care ne-a dăruit-o filosofia americană şi care constitue după unii o 
manifestare specifică a geniului practic american. E vorba de concepţia pragmatistă, 
care sa bucurat în ultimele decenii de destulă celebritate, în special sub pana unui 
cugetător de primul rang, cum a fost filosoful Wiliam James. i 

Pragmatismul caută de asemeni să înlăture chestiunea similitudinei Pet 
ideie şi obiect. Adevărul este pur şi simplu un instrument care ne duce la izbândă, 
care ne asigură succesul. Criteriul adevărului este pur practic şi utilitarist. O ideie 
care ne foloseşte, cu care triumfăm. în viaţă, sau cel puţin care ne e sufletește bine- 
făcătoare este o idee care se verifică, e deci adevărată. Ideia de Dumnezeu este astfel 
o noţiune valabilă, fără a se mai recurge la demonstrațiile clasice ale existenței lui 

Dummezeu. Ideia e adevărată dacă îți întăreşte sufletul şi are efecte salutare asupra 
“ui. În rezumat după filosofia pragmatistă americană, verificarea, şi succesul (am zice 
mai degrabă verificarea prin succes) sunt „constituentele“ adevărului, tot aşa după 
cum expresia emoțiilor ar fi nu accesorie, ci constitutivă acestora din urmă. 

Totuşi teoria în chestiune, cu toată atracţia noutăţii, are ceva hotărit para- 
doxal. Să n'aibă oare adevărul legătură decât numai cu ce va fi ? Să n'aibă legătură 
Și cu ce este sau cu ce a fost ? Cum poţi să izolezi un adevăr din contextul existenţei 
pentru a-l pune exclusiv în legătură cu un fapt viitor? N'are aerul că facem să 
curgă fluviul evenimentelor în sens invers ? Prezentul poate prevedea viitorul, nu 
viitorul crează prezentul. Orice adevăr menit să se verifice, implică de pe acum o 
„Calitate“ care îl va face verificabil şi care constă tocmai în raportul său cu o bază 
exterioară. cu o realitate dată 1). 

Dificultăţile filosofiei pragmatiste sunt însă şi mai numeroase. Eficacitatea prac- 
tică a unei credinţe nu ajunge si o ridice la rang de adevăr. In felul acesia sar 
putea ca o credință puerilă să dea la nesfârșit iluzia unui adevăr, ceiace pe altă cale 
se arată ca lipsit de orice fundament. Filosoful elveţian Arnold Raymond — în scrierea 
sa : „Les principes de la logique“ 1932 — aduce următorul exemplu suggestiv : „Când 
se producea o eclipsă de lună, unele triburi din antichitate isbeau cu lovituri puternice 
în țimbale pentru a speria dragonul teribil care muşca din lună. Practica şi credinţa 
respectivă se arătau perfect eficace, întrucât luna reapărea totdeauna intactă şi in- 
„treagă ; şi cu toate acestea ambele au fost părăsite de astronomi, din ziua când ade- 
vărata cauză a eclipselor a fost recunoscută“. Aşa dar baza adevărului este alta decât 
eficacitatea sa practică, ce rămâne un dameniu nesigur şi confuz în care se pot stabili: 
multe corelaţii întâmplătoare şi eventual s'ar putea justifica destule superstiții. 

Nu susține nimeni că nu există o strânsă legătură între cunoaşterea adevărului 
şi orientarea noastră practică — să zicem chiar între adevăr şi utilitate. Insă aceasta 
din urmă nu este un temeiu, ci o consecinţă. Am putea face cel mult din utilitate 
un simptom al adevărului, şi aceasta dacă utilitatea n'ar fi adeseori ambigenă şi rela- 
tivă şi mai ales dacă n'ar exista utilităţi vremelnice care se asociază mai bine cu 
iluzia sau minciuna. Utilul şi oportunul te împing adesea să imaginezi situații care 
se lovesc crud de realitatea externă, — singura bază a adevărului. Un critic emerit 
al concepţiei pragmatiste!) observa pe jumătate în glumă : „Sunt cazuri — pentru 
un creditor — în care ar fi util ca 2 + 4 să facă 7, sau dim contra — pentru un de- 
bitor ca 2+4 să facă 5 ; dar ne lovim uneori de „realităţi“ la care principiile opor- 
tunului și inoportunului n'ar putea fi aplicate”. 

De altfel pragmatiștii înșiși au început a da îndărăt de la poziţiile lor îna- 
intate, înlocuind noţiunea de „succes“ sau de „eficacitate practică“ cu acea mai de- 
colorată de „verificare“. Şi pentru teoria clasică a adevărului, operaţia verificării juca 
un rol deosebit de important, bineînţeles nu ca temeiu al adevărului. ci. ca indispen- 
sabil mijloc de control. Verificarea presupune în prealabil o concordanţă între idee 
şi realitate (deci adevărul în vechiul înţeles) şi orice verificare nu este decât mijlocul 
de-a constata această armonie, după cum sborul în înălțimile văzduhului este mij- 
locul de-a constata valoarea aparatului de zburat. 


1) Acest raport nu trebue să fie numai decât acel al corespondenţei dintre copie şi model 
ci numai un fel obligator al raţiunii de-a prelucra materialul cunoașterii imediate. S'ar putea 
observa totuşi că față de râvna spiritului cunoscător de-a se contopi oarecum cu obiectul cu- 
noaşterii, concepţia adevăr — copie fidelă, în unele privinţi naivă, apare totuşi ca cel mai 
satisfăcător surogat, al acelei contopiri, posibilă numai în cazuri extreme. Avem în orice caz o 
prescurtare la maxim a distanţei dintre obiect şi conţinutul subiectului. Citat de N. Bagdasar în 
scrierea: „Teoria Cunoștinţei'““, 1941. p. 299. 

Pragmatismul presupune şi dânsul în mod latent vechea teorie — spontană şi 
naturală — a adevărului, să-i zicem teorie clasică, size suficient să ne dăm seama că 
de multe ori condiţia conștientă a succesului este convingerea prealabilă că există o 
concordanță între ideia ta şi realitate. Oare credința în Dumnezeu ar mai fi dânsa 
Dinefăcătoare pentru sufletul celui credincios, dacă acesta n'ar avea convingerea 
profundă că ideia lui despre Dumnezeu nu este o simplă ficțiune, ci corespunde cu 
realitatea ? Sau cu alte vorbe, ar mai exista valoarea pragmatică a ideii de Dumne- 
zeu, în cazul când credinciosul n'ar concepe adevărul, după teoria clasică ? 

Ideia de adevăr este intim legată atât de măreția cât și de tragedia omului. 
Avem fără îndoială un testimoniu ds măreție întrucât adevărul întovărăşeşte sfor- 
tarea neobosită a individului de a eşi din marginile sale egoiste, pentru a se identifica 
cu eternul universal-valabil pe care îl presimte deasupra sa. 

Avem pe de altă parte şi un indiciu al destinului nostru tragic, care ne îmbol- 
deşte să alergăm fără hodină după o lumină care ne atrage, ne vrăjeşte, dar care nu 
voeşte să ni se predea niciodată întreagă, ci numai sub formă de raze furișate. 

Acest destin de tragică grandoare — care nu este o excepţie în ansamblul fră- 
mântări să ne întoarcem — în potida tuturor consideraţiilor 
mărunte — la leo clasică a UTEE 

lon Petrovici a fost un filozof român, eseist, memorialist, scriitor, orator și om politic, profesor la 
Universitatea din lași, membru titular al Academiei Române, fost Ministru al Educaţiei 
Naţionale. Wikipedia 

